
I. Цел и задачи на програмата
Учебната програма по солфеж има за цел да развие музикалните способности на учениците и да формира различните категории и типове слух: мелодичен, хармоничен, полифоничен, тембров; да активизира метроритмичното чувство и вътрешния слух, да разшири обема и трайността на музикалната памет.
Музикално-слуховото развитие на учениците, постигнато чрез обучението по солфеж, се явява необходима предпоставка за учебната работа по специалните и музикално-теоретични дисциплини.
Основни солфежни дейности, чрез които се осъществяват целите и задачите на дисциплината са:
1. Възприемане - наблюдение, осмисляне, осъзнаване,  анализ-синтез, обобщение, сравнение и др. Обект на възприемане са: едногласни, двугласни и
многогласни музикални построения, които са откъси от музикалната литература
или учебни етюди.
2. Възпроизвеждане - слухово-подражателно и с тонови имена чрез пеене или музикален инструмент, записване на музикална диктовка и солфежиране.
3. Творчески упражнения.
Съдържанието на дисциплината солфеж е насочено и към формирането и произволното ползване на външни и вътрешни музикално-слухови представи. То изгражда общия музикално-мисловен процес, необходим в практиката на младия музикант.
В структурата на урока по солфеж основно място заемат дейностите: слухов анализ, диктовка, солфежиране. При провеждането им водещо е изискването за художествено изпълнение.
За да осъществи най-пълно своите задачи дисциплината солфеж установява специфични междупредметни връзки. Така тя съдейства за култивирането и осмислянето на цялостния музикално-слухов опит на учениците, за резултатното му ползване в разнообразната им музикантска практика.

IІ. Разпределение на учебното време

	І клас – по 2 учебни часа седмично – 32 учебни седмици – 64 часа годишно
	ІІ клас – по 2  учебни часа седмично – 32 учебни седмици – 64 часа годишно
	ІІІ клас – по 2 учебни часа седмично – 32 учебни седмици – 64 часа годишно
	ІV, V, VI клас – по 2 учебни часа седмично – 34 учебни седмици – 68 часа годишно
VІІ клас – 2 учебни часа седмично – 36 учебни седмици – 72 часа годишно
IIІ. Методически указания
Курсът на обучението трябва да се съобразява с възрастовите особености на учениците, като умело се съчетава класната (груповата) с индивидуалната учебна работа. Обучението се води на гласово-инструментална основа. Съобразно методичната единица основните музикални дейности трябва да присъстват във всеки учебен час в различна дозировка.
Във всеки учебен час преподавателят трябва да отделя време за:
1.	Заучаване   на   подбрани   подходящи   песни   и   теми   от   музикални
произведения по възможност от съответния учебен материал по инструмент.
2.	Слушане на подходящи музикални произведения или откъси от тях по
възможност с кратки сведения за автора и произведението.
Всяка тема от учебната програма се застъпва последователно през цялата учебна година. Във всеки час се работи за възпитаване на мелодичен и хармоничен слух, за метроритмично чувство и за развитие на вътрешния слух и музикалната памет.
Формите на работа при обучението по солфеж трябва да бъдат съобразени с гласовите и инструментални възможности на учениците, с оглед на постепенно изграждане на гласово-певчески навици.
Развитието на основни музикални способности и на всички видове музикален слух трябва да се води паралелно в процеса на обучението на основата на музикални произведения от различни музикални стилове от предкласиката до съвременността.
Съвременните  изисквания налагат обучението по солфеж да се провежда на групи, разпределени съобразно изучаваната от учениците специалност.
Програмата обхваща седемгодишното обучение по солфеж. Тя не определя многообразните форми на групово-индивидуалното обучение, които зависят от възрастовите и индивидуалните различия на учениците.
Програмата съдържа Приложение - Учебна програма за тригодишен систематичен курс на обучение по солфеж и теория на музиката за учащи се, които започват сравнително по-късно (от V клас) своите професионални музикални занимания.
Програмата е съобразена и  с изискванията за приемен изпит по солфеж в VIII клас на училищата по изкуствата.
IV. Структура на дисциплината солфеж
Структурата на дисциплината  солфеж включва   следните компоненти:
1. Интонационни упражнения
2. Слухов анализ
3. Диктовка
4. Солфежиране
5. Музикално-теоретични знания
6. Творчески задачи
7. Тестове: обучителни и за оценяване
Интонационните упражнения имат за цел формиране на вокално-певчески навици, развиване на гласовия обем, изостряне на слуховия самоконтрол при вокална реализация Те са основна дейност при развитие на мелодичния слух във връзка с натрупването на музикално-слухови представи за музикално-структурните елементи, които се изучават в различните методични единици. Провеждани двугласно и многогласно, те развиват вокално-хорови и ансамблови навици и са основа за развитието на хармоничния и полифоничния слух. Те са пряка подготовка за солфежирането.
Слуховият анализ предполага пълно осъзнаване на отделните елементи на звуковата материя и възможността да се диференцират и отразяват: а) устно; б) чрез гласово или инструментално възпроизвеждане; в) чрез записване. Слуховият анализ е подготовка за музикалната диктовка.
Диктовката е основна синтезираща дейност, в която се проявяват цялостно музикалните способности. Тя подпомага развитието на музикалната памет и вътрешния слух, с което съдейства пряко за професионалното изграждане на музиканта-инструменталист, певец: диригент и т н.
Солфежирането е основна практическа дейност, в която се проявяват изградените умения: нотно-четивна техника, вокално-певчески навици, слухов самоконтрол,  свободно  ползване  и  асоцииране  на  натрупаните  музикално-слухови представи. Солфежирането създава изпълнителски навици за бърз контакт с нотния текст: четене от пръв поглед и спонтанна емоционална реакция на музикалното съдържание. Това подпомага музикално-изпълнителската практика.
Музикално-теоретичните знания са необходими за осъзнаването и осмислянето на учебния материал. Те способстват за правилното организиране и протичане на музикално-мисловните процеси. Свързани са непосредствено с практическите форми на работа по солфеж и се поднасят в най-сбита и достъпна форма.
Творческите задачи дават възможност за свободно ползване на слуховия опит и знания и допринасят за тяхното усъвършенстване. Те развиват въображението и творческия потенциал на учениците. 
Работата с тестовете е една от активните форми на работа в часовете по солфеж. Тя се използва както в процеса на обучение (обучителни тестове) така и за оценяване (финални тестове). Чрез нея се провокира творческата фантазия на учащите се, бързата и точна ориентация в реалната практическа среда. Тестовите задачи съдържат попълване на липсващи елементи в музикалната диктовка като размер, ритъм, тонови имена, алтерации, интервали, акорди и т.н., солфежиране на глас и наум, пеене и едновременно свирене на хармонични примери, творчески задачи.
Различните компоненти на структурата на дисциплината се комбинират в съответствие с конкретните методически задачи за всеки отделен урок.

	V.Очаквани резултати и изисквания в края на годината

	Очакваните резултати и изисквания са посочени в самата програма в специален раздел за всеки клас поотделно: след излагането на съдържанието на предвидения учебен материал и във връзка с него.
VІ. Учебна  литература
Л. Александрова, Р. Пръвчева, А. Георгиева - Учебници по солфеж за I -VII кл., ДИ "Музика" - София.
Ив  Пеев. Здр. Манолов, А. Диамандиев - Начални солфежи І - VІ част ДИ "Музика" - София.
Р. Пръвчева, А.Георгиева – Курс по солфеж и теория на музиката І – ІІІ част, София 2015г.
Ив.Пеев, Тр.Миланов,Систематичен курс по солфеж ДИ "Музика" – София
Ц.Колев, П.Цонкова – Сборник Началник солфежи ДИ "Музика" - София
К.Константинов, К.Попдимитров – мелодии от стари майстори  ДИ "Музика" - София
К.Попдимитров - Солфежи из творчеството на Хайдн, Моцарт и Бетовен ДИ "Музика" - София

VІІ. Методическа  литература

Ив. Пеев - Очерци по методиката на солфежа. ДИ "Наука и изкуство'1 1962 г.
Зв. Йонова - Методика на солфежа - ДИ "Музика" - 1990 г.
К. Попдимитров - Метод за музикално-мисловна техника на гласова и инструментална основа, Наука и изкуство, С, 1974 г.
К. Попдимитров - Музикална ритмика, Наука и изкуство, С., 1965 г
А. Диамандиев - Метод за възпитаване на музикален слух върху български народни интонации и метроритми - Наука и изкуство, С, 1971 г
А. Диамандиев - Технически упражнения за овладяване на интервалите.
Ив. Пеев, Здр. Манолов - Курс за изучаване на едногласна диктовка ДИ "Музика" - София.
Б.М. Теплов - Психология музыкальных способностей, М.Л изд АПН, СРФСР, 1947 г
Е. Назайкинский - О психологии музыкального восприятия. Изд. Музыка. М., 1972 г.
Воспитание музыкального слуха - сб., изд. Музыка, М., 1977 г.
Е. Давыдова - Методика преподавания музыкального диктанта. Музгиз, М.. 1962 г.
Вопросы методики воспитания слуха - сб.: изд. Музыка, Л., 1967 г.
А.Л.Островский - Учебник сольфежио, випуск І-ІV.
А Л.Островский -Методика теории музьжа и сольфежио,Ленинград,1977 г
	
	VIІІ. Учебно съдържание

	Спецификата на дисциплината солфеж изисква всеки преподавател да прави разпределението на материала индивидуално в съответствие с утвърдените учебни планове за различните класове, като се ръководи от конкретните възможности на групите и от стремежа за постигане на максимални резултати.
I   КЛАС
1. Формиране на мелодичен слух: а) натурален мажор, б) натурален
минор. Формиране на музикално-слухови представи чрез слушане и пеене на
български народни песни.
2. Формиране на ладотонален усет. Мажорни и минорни тоналности до 1
знака - диатоника. Транспониране.  Изпяване и разпознаване на мажорни и
минорни квинтакорди.
3. Формиране на интервалов усет. Запознаване с простите интервали.
Натрупване на представи за мелодични  и хармонични  прости интервали. 
4. Натрупване    на    музикални    представи    за    двуглас    по    слухово-
подражателен път - песни и канони.
5.	Формиране на метроритмично чувство:
а)	ритмика: (виж приложение, пример №1) 
           и съответните паузи;	
б)	размери: 2/4; 3/4: 4/4
6. Музикална грамотност:
а)	основни   степени   и   техните   слогови   наименования – четене и записване;   
б)	петолиние, ноти, нотен ключ,  тон  и  полутон,  хроматични  знаци, октавови групи, качества на тона;
в)	основни обозначения за темпо и динамика: 
Аllegro	Моderato	Аdаgio	Р, тf, f
(бързо)	(умерено)	(бавно)

	
Очаквани резултати и изисквания в края на учебната година

	1. Слухова проверка:
	Отгатване на единични тонове и кратки музикални фрази с изучената метроритмика в До мажор и ла минор - натурален вид.
	2. Солфежиране в До, Фа и Сол мажор и Ла, Ре и Ми минор - натурален вид
3.Теоретични знания: петолиние, ноти, ключ, гами – мажорни и минорни тоналности да 1 знак вкл., тоническо тризвучие, устойчиви и неустойчиви степени; хроматични знаци - диез, бемол и бекар; нотни стойности - цяла, половина, четвъртина. осмини, шестнадесетини, четвъртина нота с точка и осмина, съответните паузи; интервали от прима до октава включително; мажорно и минорно тризвучие.

	Учебни помагала:
1. Учебник по солфеж за I клас на СМУ и ДМШ - Л. Александрова. Р.
Пръвчева. А. Георгиева;
2. Сборник от начални солфежи - Ц. Колев, П  Цонкова;
3. Систематичен курс по солфеж - Ив. Пеев, Тр. Миланов.
IІ КЛАС
1. Формиране на мелодически слух:  а) натурален мажор и минор, б)
хармоничен и мелодичен минор. Слушане и пеене на български народни песни.
2. Формиране на ладотонален усет. Мажорни и минорни тоналности до
два   знака.  Транспониране. Изпяване и разпознаване   на мажорни и минорни тризвучия.
3. Формиране на интервалов усет за диатонични мелодични и хармонични интервали- в лада (чисти прима, кварта, квинта, октава и малки
и големи секунди и терци), включване на тонове от малка и втора октава.
4. Слухово-подражателно възпроизвеждане на двуглас.
5. Формиране на метроритмично чувство:
 а) ритмика: (виж приложение, пример № 2)	
	  б) размери 2/4.3/4, 4/4
	  в) 5/8 и 7/8 слухово-подражателно в песни и игри.
	6. Музикална грамотност:
 а) басов ключ;
б)	Лад. Тоналност. Гама. Тоналности до два знака;
в)	начини за удължаване на нотните стойности;
г)	динамични обозначения: рр; ff; cresc.–decresc /в граф.изображение/;
д)	отклонения от основните темпа.
Очаквани резултати и изисквания в края на учебната година
1. Слухова проверка:
Отгатване с тонови имена на единични тонове и кратки музикални фрази с изучената метроритмика в До мажор и Ла минор - натурален, хармоничен и мелодичен вид.
2. Солфежиране в натурален мажор и натурален, хармоничен и мелодичен минор в тоналности до два знака включително. 
3 Теоретични знания:
а)	Паралелни тоналности до 2 знака включително; 
б) Натурален, хармоничен и мелодичен минор до 2 знака включително; 
в)Интервали - чиста прима, кварта, квинта, октава; малки
и големи секунди и терци;
г) мажорен и минорен квинтакорд;
             д) изучената метроритмика (виж приложение, примери № 2)
	
Учебни помагала:
	1. Учебник по солфеж за ІІ клас на СМУ и ДМШ – Л.Александрова, Р.Пръвчева, 
А. Георгиева;
	2. Сборник от начални солфежи – Ц.Колев, П.Цонкова;
	3. Систематичен курс по солфеж – Ив. Пеев, Тр. Миланов


III  КЛАС
1. Формиране на мелодически слух за разновидностите на мажорния и
минорния лад. Слушане и пеене на български народни песни.
2. Формиране на ладотонален усет - мажор и минор. Тоналности до 3
знака включително. Изпяване на мажорни и минорни квинтакорди и техните обръщения.
3. Формиране на интервалов усет за мелодични и хармонични прости
интервали и техните обръщения в лада (малки и големи сексти и
септими).
4. Формиране на умение за записване на едногласна диктовка в мажорни
и минорни тоналности до 1 знак - диатоника.
5. Слухов анализ и солфежиране на лек хармоничен двуглас.
6  Запознаване   с   характера   на   звученето   на   главните   хармонични функции.
7. Ритмика: (виж приложение, пример № 3) 
8 Размери:       
3/8,  6/8             - равноделни;
5/7, 7/8, 9/8       - неравноделни
9. Музикална грамотност:
а) прости интервали. Обръщение на простите интервали;
б) тоналности до 3 знака. Паралелни тоналности. 
в) Ритъм, Метрум. Размер. Такт. Синкоп;
г) Акорд. Тризвучие. Мажорен и минорен квинтакорд.

Очаквани резултати и изисквания в края на учебната година
1.	Слухова проверка:
Отгатване на единични тонове и кратки музикални фрази с изучената 
метроритмика   в   мажорни   и   минорни  тоналности  до   2  знака  -  диатоника.
Транспониране.
2. Солфежиране в мажорни и минорни тоналности до 2 знака - диатоника. 
3. Теоретични знания: 
а)Тоналности до 3 знака - мажор и минор; 
в)Интервали – малка и голяма секста, малка и голяма септима;
б)Мажорен.и минорен квинтакорд и обръщения; 
г)Размери  3/8 и 6/8
д) Неравноделен размер 5/8 и /5/16
е) Ритмика:  (виж приложение, пример № 3)

	Учебни помагала
1. Учебник по солфеж за III клас на СМУ и ДМШ – Л.Александрова, 
	Р.Пръвчева, А. Георгиева;
2. Сборник от начални солфежи - Ц. Колев, П. Цонкова;
3. Систематичен курс по солфеж- Ив. Пеев, Тр. Миланов;
4. Начални солфежи - III част - Ив. Пеев, Ас. Диамандиев, Здр. Манолов.
IV   КЛАС
1.	Формиране на мелодически слух: миксолидийски, фригийски лад.
2.  Формиране   на   усет   за   алтерации   като   съседни   диатонични   и
хроматични тонове.  Тоналности до 4 знака. Транспониране.
3.	Записване в тоналности до два знака.
4. Развитие  на  интерваловия  усет за диатонични  прости   интервали
(валдхорнов ред, тритонуси и разрешение).
5. Формиране   на   умения   за   записване   на   двугласна   диктовка   в
тоналности до 1 знак, при съотношение: нота срещу нота, две ноти срещу една.
6. Главни   хармонични   функции  -  Т,   S,   D.   Построяване, определяне   на   акордови последования с главните тризвучия.
7. Ритмика: (виж приложение, пример № 4) и съответните паузи.	
8.	Размери:
а)	равноделни: 9/8
б)	неравноделни:  5/8,  7/8  и  9/8-1 вид
9.	Музикална грамотност:
а)	буквени названия на основните степени;
б)	неравноделни метруми и размери;
в)	обръщения на мажорния и минорния квинтакорд.

Очаквани резултати и изисквания в края на учебната година
1.	Слухова проверка:
Отгатване с тонови имена на единични тонове и кратки музикални фрази с изучената метроритмика в тоналности до 2 знака - мажор и минор. Алтерация. Прости интервали - двуглас. Отгатване с тонови имена на двуглас в до мажор и ла минор. Транспониране.
2.	Солфежиране  в  мажорни   и   минорни тоналности  до  2  знака  и  с
алтерация /едноглас/.
3 Теоретични знания: 
а)Тоналности до 2 знака включително - мажор и минор с алтерация.
б) Интервали – прости диатонични интервали 
 в)Мажорен и минорен квинтакорд и обръщенията им.
 г)Главни тризвучия – Т, S, D.  
 д)Неравноделен размер 7/8; 7/16.
 е)Ритмика: (виж приложение, пример № 4) 

Учебни помагала:
1. Учебник по солфеж за IV клас на СМУ и ДМШ - Л. Александрова. Р
Пръвчева, А. Георгиева;
2. Сборник от начални солфежи - Ц. Колев, П. Цонкова;
3. Систематичен курс по солфеж - Ив. Пеев, Тр. Миланов:
4. Начални солфежи - IV част - Ив. Пеев: Ас. Диамандиев, Здр. Манолов.
5.	Солфежи  от  Хайдн.   Моцарт  и   Бетовен  -  К.   Попдимитров   
V   КЛАС
1.	Формиране на мелодически слух: лидийски и дорийски лад.
2.  Формиране   на   усет   за   алтерации   като   съседни   и   хроматични тонове.
3. Двуглас с употреба  на  3  и  4  ноти  срещу  една  и точкувани  нотни
стойности. Запознаване с основните принципи за правилен двугласен нотопис.
4. Записване в тоналности до 3 знака диатоника и с алтерации.
5. Формиране на интервалов усет за сложни (съставни) интервали
6. Главни хармонични функции, записване на акордови последования с
главните тризвучия.
7.	Запознаване с умалено и увеличено тризвучие и мажорно - малко
четиризвучие. Строго разрешение на D7.
8. Ритмика: (виж приложение, пример № 5) и съответните паузи.      
9  Размери: 5/8 (16); 7/8 (16): 9/8 (16) I и II вид
10. Музикална грамотност:
а)	сложни (съставни) интервали,
б)	енхармонизъм;
в)	умалено и увеличено тризвучие;
д) доминантов септакорд и умален септакорд.
Очаквани резултати и изисквания в края на учебната година
1.	Слухова проверка:
Отгатване с тонови имена на единични тонове и кратки музикални фрази с изучената метроритмика в тоналности до 3 знака и с алтерации - мажор и минор. Отгатване с тонови имена на двуглас и тризвучия в тоналности до 1 знак - мажор и минор. Транспониране.
2. Солфежиране в тоналности до 3 знака включително мажор и минор с алтерации /едноглас/.
3. Теоретични знания: 
а) Тоналности до 3 знака мажор и минор – диатоника и с алтерации.
б) сложни(съставни интервали)
в) главни тризвучия - К6/4 и D7. 
г)умален и увеличен квинтакорд. 
д) неравноделен размер 9/8 /9/16/.
              е)ритмика: (виж приложение, пример № 5) 

	Учебни помагала:
1. Учебник по солфеж за V клас на СМУ и ДМШ - Л   Александрова. 
	Р. Пръвчева: А. Георгиева;
	2. Курс по солфеж и теория на музиката част І – Р.Пръвчева, А.Георгиева- София 2015г.
3. Сборник начални солфежи - Ц. Колев, П. Цонкова;
4. Систематичен курс по солфеж - Ив. Пеев, Тр. Миланов;
5. Начални солфежи - V част - Ив. Пеев, Ас. Диамандиев, Здр. Манолов.
6. Солфежи от Хайдн, Моцарт и Бетовен - К. Попдимитров.
VI  КЛАС
1. Тоналности до 4 знака включително диатоника и хроматика. Алтерации със скок. ; интервали увеличена секунда и умалена септима  на ладова основа.
2. Синкопиран двуглас (виж приложение, пример №6)
3.  Запознаване   с   обръщенията   на    мажорно   -   малкото четиризвучие. Строго разрешение.
4.	Ритмика: (виж приложение, пример №7) и съответните паузи
5.	Размери:  всички изучени в предишните класове с усложняване на
ритмични комбинации.
6.	Музикална грамотност.
а)	украшения;
б)	хроматична гама.
Очаквани резултати и изисквания в края на учебната година
1. Слухова проверка:
Отгатване с тонови имена на единични тонове и кратки музикални фрази с изучената метроритмика в тоналност до 4 знака - мажор и минор, диатоника и с алтерация. Отгатване с тонови имена на интервали /двуглас/ и акорди /триглас/ в тоналности до 2 знака - мажор и минор. Транспониране
2 Солфежиране в мажорни и минорни тоналности до 4 знака - диатоника и с алтерации /едноглас/.
3. Теоретични знания: 
а)Тоналности до 4 знака мажор и минор - диатоника и с алтерации. 
б)Разновидности на минора и мажора. 
в)Интервали - обобщение на прости диатонични, от прима до октава включително. 
г)Доминантово четиризвучие /D7 и обръщенията му/ с разрешение до Т в мажор и минор. 
д)Неравноделен размер 8/8   /8/16/.
е)Ритмика: (виж приложение, пример №7)

		Учебни помагала:
1. Учебник по солфеж за V и VI клас на СМУ и ДМШ - Л. Александрова, Р. Пръвчева. А. Георгиева;
	2. Курс по солфеж и теория на музиката част ІІ – Р.Пръвчева, А.Георгиева- София 2015г.
3.	Сборник начални солфежи - Ц. Колев, П. Цонкова;
4.	Начални  солфежи  част V  и  VI  -  Ив.   Пеев,   Ас.   Диамандиев:   Здр.
Манолов
5.	Солфежи от Хайдн, Моцарт и Бетовен - К. Попдимитров.

VII   КЛАС
1. Преговор и затвърждаване на всички ладове. Алтерации в тоналности
до 2 знака (едноглас).
2. Преговор и затвърждаване на диатоничните интервали. 
3. Двуглас в тоналности до 2 знака с алтерации и разнообразна ритмика.

4. Обобщаване на работата с акордите за изграждане на хармоничен слух.
5. Подготовка за приемен изпит в VII клас.
6. Преговор на изучения материал по музикална грамотност.

Очаквани резултати и изисквания в края на учебната година
1.	Теоретични знания:
· тоналности /мажор, минор/ до 7 знака вкл.;
· интервали - прости диатонични, мелодични и хармонични; валдхорнов ред; тритонуси и техните разрешения в мажор и минор; 
· акорди - мажорни и минорни квинтакорди и техните обръщения, умален
квинтакорд, увеличен квинтакорд;
· главни тризвучия -тясно и широко разположение;
· доминантов септакорд и разрешението му до Т5
· ритмика – обобщение виж приложение № 8
· размери 2/4; ¾;4/4;  3/8; 6/8;9/8; 12/8; неравноделни размери: 5/8 ,5/16; 7/8, 7/16; 9/8,9/16;
2. Практически умения - построяване, изпяване и отгатване на основата
на теоретичните знания.
3. Записване на:
-	едногласна диктовка в тоналности /мажор. минор/ до 2 знака вкл. 
диатоника и хроматика с изучената ритмика и размери;
-	последование   от   хармонични   интервали   -   прости,   диатонични   в
тоналности /мажор, минор/ до 2 знака вкл.;
-	кратки акордови последования с главни тризвучия в тоналности /мажор,
минор/ до 2 зн.вкл ;
4.	Солфежиране от пръв поглед в тоналности /мажор, минор/ до 2 знака вкл.
- диатоника с изучената ритмика и размери.
Учебни помагала:
1   Учебник по солфеж за VI и VII клас на СМУ и ДМШ - Л. Александрова,
Р Пръвчева, А. Георгиева;
		2.Курс по солфеж и теория на музиката част ІІ и част ІІІ – Р.Пръвчева, А.Георгиева, София 2015г.
3. Систематичен курс по солфеж - Ив. Пеев, Тр. Миланов;
           4. Солфежи от стари майстори - К. Константинов. К. Попдимитров.

